antibiotiká v tehotenstve
Som v 14tyzdni tehotenstva.trhali mi zub a dali mi ATB na tri dni od bolest. Dobrala som ich, ale rana ma stále bolí. Môžem užívať ešte ATB penlac od bolest?Ďakujem
Dobrý deň,
ďakujeme za Vašu otázku.
Liek Penlac je antibiotikum a účinkuje tým, že usmrcuje baktérie, ktoré vyvolávajú infekcie. Nie je určený na liečbu bolesti. Ak je prítomný v tele bakteriálny zápal sprevádzaný bolesťou, liečba antibiotikami môže byť prínosná. Žiaľ, v našej kompetencii nie je rozhodovať o potrebe antibiotickej liečby. Táto kompetencia je v rukách lekára, ktorému je známy Váš zdravotný stav. Ak stanovil liečbu liekom Penlac, zhodnotil prínos liečby a možné riziká z nej vyplývajúce a v takom prípade je potrebné dodržať nariadenia lekára.
Prajem skorú úľavu od ťažkostí.
S pozdravom
PharmDr. Veronika Kiabová